2024ko martxoaren 25a

EH Bildu talde parlamentarioari atxikitako foru parlamentari Mikel Aramendia Zabaleta jaunak idatziz erantzuteko galdera egin du (PES-00093). Hona hemen Etxebizitzako, Gazteriako eta Migrazio Politiketako kontseilariak horren harira ematen dion informazioa:

Alokairuen Poltsa Nafarroako Gobernuak sustatutako eta Nasuvinsa sozietate publikoak kudeatutako programa da. Honako hauek dira aipatutako programaren dibulgazio kanpainen zerrenda, horien edukiaren deskribapena eta garapena:

**2016ko maiatzaren 25a.** Agerraldi informatiboa komunikabideen aurrean Nafarroako Gobernuak hartutako erabakiaren berri emateko, Alokairuen Poltsa foru komunitateko lurralde eremu osora zabaltzeko, une horretara arte Iruña eta Iruñerrira eta Tuterara mugatzen baitzen.

**2017ko urria.** Alokairu publikoari buruzkoa sei iragarkiko zabalkunde kanpaina, lelo orokorra izanda “Etxeak aldatzen ditugu..., gauzak aldatzen ditugu / Cambiamos las casas..., cambiamos las cosas”.

Bideoak zuzeneko elkarrizketako formatuan editatu ziren, eta Nasuvinsako teknikariek nahiz Alokairuen Poltsako errentariek eta eskaintza publikoko beste programa batzuetakoek parte hartu zuten.

Irratiz, zineman, telebistan eta sare sozialetan (Twitter eta Facebook) jarri ziren, eta azken balantzean 40.000 ikustaldi eta 90.000 pertsonako irismena erregistratu ziren,

Kanpainak xede zuen erreferentziazko esparruan Nasuvinsak nahiz alokairu sozialeko zerbitzu publikoak egindako lana ezagutzera ematea.

**2018ko apirila.** Mezu elektronikoak bidali zitzaizkien toki erakundeei, Alokairuen Poltsak norberak erabiltzen ez duen etxebizitza partikularra lagatzeko zituen abantailen informazioarekin, eta adjudikaziodun izan nahiz zutenek Etxebizitza Babestuaren Eskatzaileen Zentsuan izen emanda egotearen garrantziari buruz ere bai.

**2018ko irailaren 18a.** Foru Administrazioaren plantillari eta sozietate publikoetakoari mezu elektronikoak bidaltzeko kanpaina, honako lelo honekin: "Infórmate y dale vida a tu vivienda vacía!

Kanpaina horren helburua zen Alokairuen Poltsaren abantailen berri ematea erabilerarik gabeko etxebizitza baten jabe diren partikularren mesedetan, eta, horrekin batera, etxebizitza-parkearen zati horren lagapen kopurua handitzea, Nasuvinsak kudea zezan errentamendu babestuko erregimenean.

**2020ko abenduaren 17a.** Nafarroako Gobernuak prentsaurreko batean jakinarazi zuen berritu egin zirela etxebizitza partikularrak Alokairu Publikoko Poltsari lagatzeko dirulaguntzak (225.000 euro), berme osoko errentamendua errazteko eta erabiltzen ez ziren etxebizitzak mobilizatzeko.

**2021eko martxoaren 2a.** Nasuvinsako talde teknikoak Sakanako alkate guztiei irekitako lan saio bat antolatu zuen, Alokairuen Poltsak erabiltzen ez dagoen etxebizitza lagatzeko interesa duten jabeei eskaintzen dizkien berme eta onuren berri emateko, bai eta programa publiko horren funtzionamenduaren eta baldintzen berri emateko ere. Era berean, Nasuvinsak kudeatzen duen Nafarroako Gobernuaren etxebizitza babestuaren eskatzaileen zentsuaren ezaugarriak, izen emateko prozesua eta baldintzen balorazioa aztertu ziren.

Informazio saioa Etxarri Aranazko kultur aretoan egin zen, eta Sakanako udal hauek bertaratu ziren:

* Lakuntza
* Arbizu
* Uharte
* Etxarri Aranatz
* Urdain
* Arakil
* lrurtzun

**2021eko maiatza.** Alokairuen Poltsari buruzko triptiko informatiboaren testuak eta diseinu grafikoa berritu ziren. Bertsio bakarra, elebiduna, gaztelaniaz eta euskaraz.

**2021eko abenduaren 14a.** Nasuvinsak kudeatzen duen Alokairuen Poltsari erabiltzen ez den etxebizitza emateko baldintzak hobetzeko eta errazteko Nafarroako Gobernuak onartutako abantaila eta pizgarri berriak prentsaurrekoan aurkeztu ziren. Horiei beste pizgarri batzuk gehitu behar zaizkie, hala nola zerga abantailak eta dirulaguntzak, 2016az geroztik sartu direnak eta programaren etengabeko hazkundea ahalbidetu dutenak.

**2021eko abendua.** Nasuvinsak publizitate kanpaina bat egin zuen hainbat informazio euskarritan iragarkiak jartzeko, hala nola prentsa idatzian eta digitalean, irratian, telebistan eta sare sozialetan. Testuak gaztelaniaz eta euskaraz.

**2023ko martxoaren 17a.** Nasuvinsaren Alokairuaren Arloak zirkular informatibo bat bidali zien (euskaraz eta gaztelaniaz) une horretan Landa Birgaikuntzako Planaren bigarren faseko hitzarmen bidez sartutako udal guztiei. Nafarroako Gobernuak sustatzen zuen hori, tokiko eremuan alokairu babestuko eskaintza publikoa zabaltzeko, aldez aurretik aipatutako sozietate publikoak birgaitutako udal eraikinak sartuta.

Hona hemen toki erakundeen zerrenda:

|  |  |
| --- | --- |
| ■ | Erro |
| ■ | Gares |
| ■ | Izaba |
| ■ | Orbaitzeta |
| ■ | Otsagabia |
| ■ | Espartza Zaraitzu. |
| ■ | Deikaztelu |
| ■ | Erronkari |
| ■ | Ezkaroze |
| ■ | Gorza |
| ■ | Urzainki |

Aurreikusitako ekintzen artean honako hauek zeuden: udal inkestak egitea, udalerri bakoitzeko alokairuko etxebizitzen eskaria ezagutzeko; Nasuvinsak lortutako datuen azterketa eta analisi estatistikoa eta udal bakoitzaren lankidetza, bizilagunak Nafarroako Gobernuaren Etxebizitza Babestuen Eskatzaileen Zentsuan izena ematera animatzeko.

**2023ko azaroaren 8a.** Nafarroako Gobernuak prentsako agerraldian jakinarazi zuenez, % 6 igo zen beren etxebizitza Nasuvinsak kudeatutako Alokairuen Poltsari lagatzen dioten jabeei ordaindu beharreko prezioa, egiaztatu baitzen etxebizitza babestuen eskaintzak ez zuela guztiz asebetetzen eskaria, eta etxebizitza eskuragarrien parkea handitzeko helburuarekin.

Horrela, Nafarroak alokairu aseguratuko bitartekaritza programa honen baldintzak hobetu zituen. Programa hori erreferentea da estatu mailan, eta gaur egun 936 etxebizitza ditu.

**2023ko apirila / 2024ko otsaila.** Bilera presentzialak egin dira hainbat herritan, udalekin lankidetzan, herritarrei Etxebizitza Babestuen Eskatzaileen Zentsuaren eta Alokairuen Poltsaren programaren funtzionamenduaren berri emateko. Bilera informatibo horiek herri hauetan egin ziren:

* Gares (2023/04/20)
* Legaria (2023/06/30)
* Gesalatz (2023/09/05)
* Los Arcos (2023/12/19)
* Berriobeiti (2024/02/09)

TOKI ERAKUNDEEKIN IZENPETUTAKO HITZARMENAK

Orain arte, 25 lankidetza hitzarmen sinatu dira guztira beste hainbeste udalekin, Alokairuen Poltsa sustatzeko.

Esparru hitzarmen horren bidez, toki erakundeek konpromiso hauek hartzen dituzte:

* Alokairuen Poltsaren programa eta, zehazki, haren onurak, betekizunak eta aukerak zabaltzea eta bizilagunei horien berri ematea, egokitzat jotzen dituzten zabalkunde- eta sustapen-ekintzak gauzatuz.

Nasuvinsak, bere aldetik, konpromisoa hartzen du udaletako langileei indarreko araudiari buruzko prestakuntza emateko aldez aurretik, eskatzen diren dokumentazioa, liburuxkak eta informazio euskarriak emanez.

Udalek honako hau ere adosten dute:

– Udalerriko alokairuko etxebizitzen eskaria aztertzea, eta eskari hori etxebizitza babestuen eskatzaileen zentsuan benetan izena ematera bideratzea, auzokideen etxebizitza premiei buruzko informazio ahalik eta zehatzena izateko.

* Etxebizitza hutsak detektatzeko eta identifikatzeko neurriak gauzatzeko modua aztertzea, jabeei etxebizitza horiek modu eraginkorrean okupatzeko beste aukera batzuk proposatu ahal izateko.
* Kudeaketa presentziala eta dokumentala erraztea, bai etxebizitzak eskaini nahi dituzten jabeei, bai maizterrei.

Hona hemen orain arte Nasuvinsarekin Alokairuen Poltsarako lankidetza hitzarmen bat sinatu duten udalen zerrenda eta haren data:

|  |  |  |
| --- | --- | --- |
|  |  | **SINATZEKO DATA** |
|  | **UDALA** | **HITZARMENA** |
| 1 | OIBAR | 2017/05/26 |
| 2 | ALTSASU | 2021/04/20 |
| 3 | ANTSOAIN | 2017/03/13 |
| 4 | AGOITZ | 2018/05/22 |
| 5 | BARAÑAIN | 2017/01/27 |
| 6 | BAZTAN | 2016/12/07 |
| 7 | BERA | 2017/04/28 |
| 8 | BERIAIN | 2017/06/30 |
| 9 | BERRIOZAR | 2017/03/31 |
| 10 | BURGI | 2017/12/14 |
| 11 | BURLATA | 2017/04/03 |
| 12 | ZARRAKAZTELU | 2018/04/27 |
| 13 | LIZARRA | 2017/06/21 |
| 14 | GOIZUETA | 2018/04/27 |
| 15 | LEITZA | 2018/03/23 |
| 16 | LEKUNBERRI | 2018/01/26 |
| 17 | LESAKA | 2021/02/17 |
| 18 | MURILLO EL FRUTO | 2017/06/26 |
| 19 | IRUÑA | 2018/06/19 |
| 20 | GARES | 2021/05/18 |
| 21 | ZANGOZA | 2017/02/20 |
| 22 | TAFALLA | 2018/03/26 |
| 23 | TUTERA | 2017/01/23 |
| 24 | VIANA | 2018/03/28 |
| 25 | ZIZUR NAGUSIA | 2021/12/15 |

Toki erakundeei emandako tresnei dagokienez, honako hauek nabarmendu behar dira:

– Nasuvinsako Alokairu eta Erroldako talde teknikoaren informazio- eta aholkularitza-zerbitzu etengabea.

– Nasuvinsako komunikazio arloaren laguntzea, materialak askotariko formatuetan prestatzeko.

– Alokairuen Poltsari buruzko dibulgazio- eta informazio-materiala udalen esku jartzea.

– Aurrez aurreko prestakuntza-saioak, Alokairuen Poltsaren eta Etxebizitza Eskatzaileen Zentsuaren programen ezaugarriak eta funtzionamendua zehatz-mehatz azaltzeko. Horretarako, Nasuvinsako Alokairuaren arloak berak egindako dibulgazio materiala eta PPT aurkezpenak erabiltzen dira.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko martxoaren 18an

Etxebizitzako, Gazteriako eta Migrazio Politiketako kontseilaria: Begoña Alfaro García